**Klaxons** je britská indie rocková skupina založená v Londýne. Členmi skupiny sú Jamie Reynolds (basová gitara, spev), James Righton (klávesy, spev) a Simon Taylor-Davies (gitara) a Steffan Halperin (bicie), ktorý sa k skupine pridal v roku 2007. Slovo *klaxon* pochádza z gréckeho slovesa klazō, čo znamená „jačať". Hoci sú často označovaný ako „Londýnska kapela", traja hlavní členovia pochádzajú z provinčných miest Spojeného kráľovstva Stratford-Upon-Avon (James Righton a Simon Taylor-Davis, ktorý chodili do školy spoločne v meste), a Bournemouth (Jamie Reynolds). Skupina vznikla úplnou náhodou, a to prostredníctvom známosti Simona a Jamieho.

Hudobný štýl
------------

Hoci zvuk skupiny je rozhodne art rock, čerpajú niektoré menej obvyklé vplyvy - najmä rave kultúru z neskorých 80. rokov a začiatkov 90. rokov ako EMF a Carter USM - miešajú rockovú a tanečnú hudbu, avšak novým a nevšedným spôsobom. Sami definovali žáner new rave, zrejme jedinú ozajstne mocnú hudobnú vlnu roku 2007, a zároveň stali jeho hlavnými predstaviteľmi.

Britský hudobný magazín *NME* je z veľkej časti zodpovedný za popularizáciu tohto termínu v rokoch 2006 a 2007. „Prišlo nám to ako dobrý vtip vynájsť vlastný štýl a stať sa jeho lídrami. A presne to sa aj stalo" hovorí Simon Taylor, gitarista Klaxons, ktorí naplnili slová „vynálezcu" Sex Pistols, Malcolma McLarena – „keď chceš uspieť v pop music, založ si vlastnú scénu."

História
--------

Reynolds, Righton a Taylor-Davies založili kapelu v New Cross, Londýn, Veľká Británia, v roku 2005 a ich prvý singel "Gravity’s Rainbow" , bol vydaný dňa 29. marca 2006 cez Angular Records. Druhý singel Atlantis to Interzone, ktorý bol rovnako zaujímavý ako jeho predchodca, vydali v roku 2006, a vzhľadom k tejto piesni boli Klaxons prezentovaný na obálke slávneho časopisu NME. Ich prvé EP, Xan Valleys, bolo vydané 16. októbra 2006, a obsahovalo ich prvé dva single s remixami.

### *Myths of the Near Future* (2006–2008)

Kapela neskôr nahrala pár pesničiek v nezávislých nahrávacích štúdiách ktoré zožali veľký úspech.V roku 2006 podpísali zmluvu s Polydor Records a po singloch "Magick"( 30. október 2006) a "Golden Skans"( 22. január 2007.), vydala kapela svoj debutový album , Myths of the Near Future. Klaxons dokonale zmiešali prvky hudobných štýlov ako disco-punk, indie-rock a mnoho ďalších. Ako výsledok, vznikol naozaj originálny hudobný koktail, ktorý potešil milióny poslucháčov po celom svete. S napätím očakávaná doska vyšla 29. januára 2007 a spôsobila značný rozruch. Album vyhral v roku 2007 Nationwide Mercury Prize a Klaxons za sebou nechali napríklad Arctic Monkeys alebo Amy Winehouse. Na NME Awards sa stali objavom roku. A časopis NME označil singel „Golden Skans" za najlepší roku 2007, rovnako ako aj album Myths of the Near Future.

V roku 2007 Klaxons nahrali pieseň All Rights Reversed s The Chemical Brothers na ich albume We Are The Night.

Potom čo sa stali headlinermi na svojom prvom turné (the 2007 NME Indie Rave Tour), začali koncertovať po celom svete. Koncert v Londýne v Hammersmith Palais sa vypredal za dva dni. V októbri 2007 začala skupina pracovať na ich ďalšom albume. Ich manažér je Tony Beard.

### *Surfing The Void* (2008-2011)

Surfing The Void je druhý štúdiový album kapely Klaxons, vydali ho dňa 23. augusta 2010 prostredníctvom Polydor Records. Prvý singel s názvom Echoes vyšiel týždeň pred vydaním albumu, 16. augusta. Skupina však už fanúšikom ponúkla ochutnávku z albumu prostredníctvom skladby Flashover. Skupina mala už v lete 2009 pre svoj druhý album pripravených takmer 30 skladieb, no stále hľadali vhodného producenta, ktorý by piesne upravil do konečnej podoby. Niektoré časti nahrávky dokonca odmietlo vydavateľstvo a tak ich kapela musela nahrať nanovo. Producentom nahrávky sa napokon stal Ross Robinson, ktorý v minulosti spolupracoval so skupinami Korn a Slipknot. Klaxons album nahrávali najmä v Los Angeles, no tiež v talianskom Miláne, kde na ich prácu dohliadal producent James Ford.

Členovia
--------

**Súčasní**

* Jamie Reynolds - basová gitara, spev (2005–súčasnosť)
* James Righton - klávesy, spev (2005–súčasnosť)
* Simon Taylor-Davies - gitary (2005–súčasnosť)
* Steffan Halperin - bicie (2007–súčasnosť)

**Bývalí**

* Finnigan Kidd - bicie (2004–2005)

**Súčasní koncertní členovia**

* Anthony Rossomando
* Fred 'the hippy' Anton

Diskografia
-----------

*Bližšie informácie v hlavnom článku: Diskografia skupiny Klaxons*
* *Myths of the Near Future* (2007)
* *Surfing the Void* (2010)

Ceny a nomiácie
---------------

| Rok | Cena | Kategória | Nominovaná práca | Výsledok |
| --- | --- | --- | --- | --- |
| 2007 | BT Digital Music Awards | Best Rock/Indie Artist |  | Nominácia |
| 2007 | Q Awards | Best New Act |  | Nominácia |
| 2007 | Mercury Prize | Best Album | *Myths of the Near Future* | Víťaz |
| 2007 | MTV Europe Music Awards | Best UK & Irish Act |  | Nominácia |
| 2007 | NME Awards | Best New Band |  | Víťaz |
| 2007 | Vodafone Live Music Awards | Live Breakthrough Act |  | Víťaz |
| 2008 | Brit Awards | Best Live Act |  | Nominácia |
| 2008 | Brit Awards | Breakthrough Act |  | Nominácia |
| 2008 | Ivor Novello Awards | Best Contemporary Song | „Golden Skans" | Víťaz |
| 2008 | NME Awards | Best Album | *Myths of the Near Future* | Víťaz |
| 2008 | NME Awards | Best British Band |  | Nominácia |
| 2008 | NME Awards | Best Video | „Golden Skans" | Nominácia |
| 2008 | NME Awards | Best Dancefloor Filler | „Atlantis to Interzone" | Nominácia |
| 2008 | NME Awards USA | Best International Track | „Golden Skans" | Víťaz |
| 2008 | NME Awards USA | Best New International Band |  | Víťaz |
| 2008 | NME Awards USA | Best New International Live Act |  | Víťaz |
| 2008 | NME Awards USA | Best International Album | *Myths of the Near Future* | Nominácia |
| 2010 | Best Art Vinyl | Best Artwork | *Surfing the Void* | Víťaz |
| 2011 | NME Awards | Best Album Artwork | *Surfing the Void* | Víťaz |

Referencie
----------

1. 1 2   Klaxons Mercury award winners. *Clash*, 1. september 2006. Dostupné online [cit. 2011-03-04].
2. ↑  POLLOCK, David. Get out your glowsticks. *The Independent*, 10. október 2006. Dostupné online.
3. ↑   Klaxons. *Because Music*. Dostupné online [cit. 2011-05-23].
4. ↑  OATTS, Joanne. *In full: BT Digital Music Awards 2007 winners* [online]. Digital Spy, 3. október 2007. Dostupné online.
5. ↑   Q Awards 2007. *Q*, 8. október 2007. Dostupné online.
6. ↑  PIDD, Helen. Klaxons are the big noise on Mercury awards night. *The Guardian* (Londýn), 5. september 2007. Dostupné online.
7. ↑   *Muse win supermassive awards* [online]. BBC Devon, 2. november 2007. Dostupné online.
8. ↑   Klaxons crowned Best New Band at Shockwaves NME Awards. *NME*, 1. marec 2007. Dostupné online.
9. ↑   *Vodafone Live Music Awards 2007 Winners Announced* [online]. XFM, 19. september 2007. Dostupné online.
10. 1 2   *Klaxons to perform with Rihanna at the Brit Award* [online]. 18. február 2008. Dostupné online.
11. ↑  BYRNE, Ciar. Winehouse, Radiohead and Klaxons nominated for Ivor Novello Awards. *The Independent* (Londýn), 21. apríl 2008. Dostupné online.
12. ↑   Shockwaves NME Awards 2008: Klaxons' 'Myths Of The Near Future' crowned Best Album. *NME*. Dostupné online.
13. 1 2 3   Shockwaves NME Awards 2008 - all the nominations. *NME*, 30. január 2008. Dostupné online.
14. 1 2 3   NME Awards USA: The Killers, Klaxons and Jane's Addiction triumph. *NME*, 24. apríl 2008. Dostupné online.
15. ↑   Klaxons swipe on Arctic Monkeys' Best International Album award. *NME*, 24. apríl 2008. Dostupné online.
16. ↑   Klaxons album wins record cover prize. *BBC News*. Dostupné online.
17. ↑   Shockwaves NME Awards: Klaxons win Best Album Artwork. *NME*. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Klaxons**

Externé odkazy
--------------

* Oficiálna stránka skupiny